నాలుగు రాళ్లు వెనకేసుకుంటే లక్షాధికారులే! - The Leo News | Telugu News
నాలుగు రాళ్లు వెనకేసుకుంటే లక్షాధికారులే!
నాలుగు మెతుకులు కతకాలంటే నాలుగు రాళ్లు వెనకేసుకోవాలి అనేది వెనకటికో సామెత. ఈ రాళ్లు నాలుగు వెనకేసుకుంటే మనం లక్షాధికారులం ఇట్టే అయిపోవచ్చు.
నాలుగు మెతుకులు కతకాలంటే నాలుగు రాళ్లు వెనకేసుకోవాలి అనేది వెనకటికో సామెత. అంటే పొదుపు ఎంత అవసరమో ఈ సామెత ద్వారానే చెప్పారు. మనం చెప్పబోయేది ఆ నాలుగు రాళ్ల గురించి కాదు. ఈ రాళ్లు నాలుగు వెనకేసుకుంటే మనం లక్షాధికారులం ఇట్టే అయిపోవచ్చు. ఆ నాలుగు రాళ్ల కథేంటో చూద్దాం. మనం ఆకాశంలో ఉల్కల్ని చూస్తుంటాం. అవి ఒక్కోసారి కిందపడుతుంటాయి. కొన్ని కిందపడేసరికి మండిపోతాయి… మరికొన్ని రాళ్ల రూపంలో పడుతుంటాయి. నిజానికివి గ్రహశకలాలు.
వీటికి అంత డిమాండు ఎందుకనేగా మీ ప్రశ్న. వీటికి అంత ధర పలుకుతోంది మరి. 40 కిలోల రాయి ఖరీదు రూ. 19 లక్షలకు పైగా పలుకుతోంది. మరి కొన్ని దేశాల్లో అయితే వీటి ధర కోట్లలో ఉన్నట్లు సమాచారం. ఈ రాళ్లు ఈ ఆగస్టులో ఓ ఊరి దిశ, దశలను మార్చేశాయి. బ్రెజిల్ లోని శాంతా ఫిలోమెనా అనే గ్రామం దశ ఇప్పుడు మారిపోయింది. గత నెల ఆగస్టు 19వ తేదీన ఆకాశం నుంచి కొన్ని రాళ్లు ఆ ఊరిలో వచ్చిపడ్డాయి. ఆ ఊరంతా ఉన్నది రైతులే. తమ పొలాల్లో రాళ్లు కనిపించేసరికి వాటిని ఏరుకుని ఇంటికి తెచ్చుకున్నారు.
ఎందుకన్నా మంచిదని ఇంటికి తెచ్చుకుంటే ఆ తర్వాత వాటి ధర తెలిసి ఆశ్చర్యపోయారు. ఒక్కోరాయి ఖరీదు 19 లక్షలుంటుందని ఖగోళ పరిశోధకులు ప్రకటించారు. దాంతో రాళ్ల కోసం కొట్టుకునే పరిస్థితి వచ్చింది. గ్రహశకలాలు మన ఊరిలో పడవద్దని ఎవరైనా కోరుకుంటారు… ఇప్పుడు మాత్రం మన ఊరిలోనే పడాలని జనం కోరుకుంటారేమో. ఆ రాళ్లు 460 కోట్ల సంవత్సరాల క్రితం నాటివట. ఆకాశం నుంచి ఇలాంటి రాళ్ల వర్షం పడితే ఎంత బాగుండు అని కూడా అనిపిస్తోంది కదూ. ఇలాంటి రాళ్లను చూస్తే కొత్త సామెతలు కూడా పుట్టుకు రావచ్చు.
పళ్లూడ గొట్టడానికి ఏ రాయి అయినా ఒకటే అనే సామెతకు బదులు లక్షాధికారి కావడానికి ఏ రాయి అయితేనేం అనేలా సామెతలు పుట్టించేస్తారేమో. ఇంతకీ అందులో ఉన్న ఖనిజం ఏమిటో? దాని కమామీషు ఏమిటో ఇంకా తెలియలేదు. డబ్బు చెట్లకు కాస్తుందా అంటారుగాని ఇప్పుడు ఆకాశానికి కూడా డబ్బు కాస్తుందని అనుకోవచ్చు.
naalugu raallu venakeskunte lakshaadhikaarule! - The Leo News | Telugu News
naalugu raallu venakeskunte lakshaadhikaarule!
naalugu metukulu katakaalante naalugu raallu venakeskovali anedi venakatiko saameta. ee raallu naalugu venakeskunte manam lakshaadhikaarulam itte ayipovachhu.
naalugu metukulu katakaalante naalugu raallu venakeskovali anedi venakatiko saameta. ante podupu entha avasaramo ee saameta dwarane cheppaaru. manam cheppaboyedi aa naalugu raalla gurinchi kaadu. ee raallu naalugu venakeskunte manam lakshaadhikaarulam itte ayipovachhu. aa naalugu raalla kathento chuddam. manam aakaasamlo ulkalni chustuntam. avi okkosari kindapadutuntaayi. konni kindapadesariki mandipotayi marikonni raalla roopamlo padutuntaayi. nijaanikivi grahasakalaalu.
veetiki anta dimandu endukanegaa mee prasna. veetiki anta dhara palukutondi mari. 40 kilola raayi khareedu roo. 19 lakshalaku paiga palukutondi. mari konni deshaallo ayithe veeti dhara kotlalo unnatlu samacharam. ee raallu ee aagastulo oo oori disha, dasalanu marchesai. brejil loni saantaa philomena ane graamam dasha ippudu maaripoyindi. gatha nela aagastu 19va tedeena aakaasam nunchi konni raallu aa oorilo vachipaddaayi. aa oorantaa unnadi raitule. tama polaallo raallu kanipinchesariki vaatini erukuni intiki tecchukunnaaru.
endukanna manchidani intiki tecchukunte aa tarvaata vaati dhara telisi aascharyapoyaaru. okkorayi khareedu 19 lakshaluntundani khagola parisodhakulu prakatinchaaru. daamto raalla kosam kottukune paristhiti vachindi. grahasakalaalu mana oorilo padavaddani evaraina korukuntarim ippudu maatram mana oorilone padaalani janam korukuntaremo. aa raallu 460 kotla samvatsaraala kritam nativata. aakaasam nunchi ilanti raalla varsham padithe entha bagundu ani kuudaa anipistondi kadhuu. ilanti raallanu chuste kotta saametalu kuudaa puttuku raavacchu.
palluda gottadaaniki e raayi aina okate ane saametaku badulu lakshaadhikaari kaavadaaniki e raayi ayitenem anela saametalu puttinchestaremo. intakee andulo unna khanisam emito? daani kamamishu emito inka teliyaledu. dabbu chetlaku kastunda antaarugaani ippudu aakaasaaniki kuudaa dabbu kaastundani anukovachhu.